Яшчэ ў 1983 годзе ў эксперыменце з дапамогай камп’ютарнай імітацыйнай мадэлі (Л.Л.Левін “Аб залежнасці эфектыўнасці навучання ад бальнасці сістэмы ацэнак”. Выдавецтва ТДУ. Томск, 1983 г.) было пераканаўча даказана, што з павелічэннем адрознівальнай здольнасці шкалы да 10 адзінак расце хуткасць навучання. Адрознівальная здольнасць дзесяцібальнай сістэмы дазваляе зразумела для ўсіх бакоў вучэбнага працэсу ацаніць узровень вучэбных дасягненняў вучня, а не аб’ём інфармацыі, якая ім перадаецца. Настаўнік мае больш магчымасцей аб’ектыўна ацаніць веды і ўменні, у вучняў больш стымулаў добра вучыцца — прыметней дасягненні.